Zatykó Zita kikapott
Zatykó Zitának nem sikerült a WBO (Boksz Világszervezet) vb-övének megszerzése, egyhangú pontozással (100:89, 99:90, 99:90) vereséget szenvedett.
A mannheimi Vlagyimir Klicsko–Francesco Pianeta gálán (amelynek fõmeccsén az ukrán Klicsko hat menetet engedett ellenfelének, és kiütéssel gyõzve megõrizte világbajnoki öveit) lépett kötelek közé a Profibox Promotion nagyközépsúlyú versenyzõje, a makói születésû, Szegeden élõ Zatykó Zita, mégpedig a WBO vb-övéért.

A veretlen magyar ellenfele a német Christina Hammer (14 gyõzelem – 0 vereség) volt, aki ellen a betöltetlen WBO (Boksz Világszervezet) vb-övéért szállt ringbe tíz menetben. Zatykónak nem sikerült a rangos öv megszerzése, egyhangú pontozással (100:89, 99:90, 99:90) vereséget szenvedett. Ezzel a kudarccal Hammer a Zatykó által birtokolt WBF-övet is megszerezte. Zatykó Zita profi ökölvívó-pályafutása elsõ vereségét szenvedte el, 15 gyõzelme és 1 döntetlenje mellett immár 1 kudarc is szerepel a rekordjában.
Korábban írtuk:
Showtime in Mannheim – ez a neve annak a profi ökölvívógálának, amelyet ma a németországi Mannheim SAP elnevezésû arénájában rendeznek. Az est fõmeccse a Vlagyimir Klicsko (ukrán)–Francesco Pianeta (olasz) WBO/WBA/IBF nehézsúlyú világbajnoki címmeccs lesz, ám egy szegedi hölgy is igen fontos fellépésre készül. Zatykó Zita ugyanis Klicskóék elõtt két meccsel, várhatóan 21 órakor lép a kötelek közé a WBF/WBO nagyközépsúlyú vb-címéért, mégpedig a hazaiak kiválósága, Christina Hammer ellen.

– Kemény meccsre számítok. A találkozó tíz menetre van kiírva, és ez harcos tíz menet lesz. A pályaelõny ugyan nem nekem kedvez, de mindent megteszek, hogy gyõzzek, és lehetõleg ne pontozással. Klicsko? Természetesen szeretnék vele találkozni, és remélem, lesz is rá alkalmam. Ha pedig összejön, akkor egy közös fotót és egy autogrammot szeretnék eltenni emlékbe – nyilatkozta elutazása elõtt Zatykó Zita, aki az utolsó egy hónapban Budapesten készült a mérkõzésre.
Hammer mérlege eddig tizenhárom meccs, tizenhárom gyõzelem, ebbõl hét kiütéses. Azért Zatykó sem szégyenkezhet a tizenhét összecsapáson elért tizenöt sikerével és egy döntetlenjével. Hammer legutóbb tavaly szeptemberben bokszolt, akkor a tíz menetet végigöklözte a dominikai Yahaira Hernandez ellen, és így nyert. Az est programjában összesen hat mérkõzés található, és egy másik magyar, Bozai Gyula is érdekelt a mûsorban.
ökölvívás küzdõsport